Tisztelt Szerkesztőség!

Az egykori legendás akcióhős, a híres színész, **Chuck Norris** rövidesen Magyarországra érkezik feleségével, hogy részt vegyen a Baptista Szeretetszolgálat karácsonyi jótékonysági rendezvényén, a Cipősdoboz Gálán. Ezzel útjára indítja az országos akciót, amely során cipősdoboz ajándékokat gyűjtünk a rászoruló gyermekeknek. Nagyszabású jótékonysági akciónk nyitó eseményét a Budapest Arénában rendezzük meg. A teljes bevételt a 15. Cipősdoboz Akcióra fordítjuk. A színész szívesen vállalta a díszvendég szerepét a Budapest Arénában 2018. november 24-én, szombaton 18 órától, ahol prédikál az egybegyűlteknek, hiszen az alkalom egyben Hálaadás-napi ünnepség is.

**Helyszín:** Papp László Budapest Sportaréna (1143. Budapest, Stefánia út 2.)

**Időpont:** 2018. 11. 24. (szombat) 18 óra

2018. november 26-án, hétfőn 11 órakor Chuck Norris sajtótájékoztatón válaszol az újságírók kérdéseire.

**Helyszín:** Kempinski Hotel Corvinus (1051. Budapest, Erzsébet tér 7-8.)

**Időpont:** 2018. 11. 26. (hétfő) 11 – 11.30

**Regisztráció:** 10.30-tól

Mindkét eseményre szeretettel várjuk a szerkesztőség munkatársait!

*További információ:*

*Szilágyi Attila kommunikációs igazgató*

*Baptista Szeretetszolgálat 70 207 2841*

*szilagyi.attila@baptistasegely.hu*

Budapest, 2018. 11. 20.